b'\n_START_ARTICLE_\nBorbjerg Plantage\n_START_PARAGRAPH_\nBorbjerg Plantage er en plantage, der ligger cirka 15 km \xc3\xb8st for Holstebro i Holstebro Kommune, Vestjylland, p\xc3\xa5 begge sider af prim\xc3\xa6rrute 16. Plantagen er p\xc3\xa5 ca. 1175 ha og ligger gennemsnitligt i 40 m h\xc3\xb8jde, h\xc3\xb8jest mod nord. Den ligger yderst p\xc3\xa5 randmor\xc3\xa6nen fra den seneste istid og den nordligste del af Karup Hedeslette. Syd for plantagen ligger Feldborg S\xc3\xb8nderskov.\n_START_SECTION_\nNaturen\n_START_PARAGRAPH_\nDer findes ud over skovomr\xc3\xa5derne sletter, tre sm\xc3\xa5 kunstige s\xc3\xb8er og en smule mose.\n_START_SECTION_\nDyr\n_START_PARAGRAPH_\nSkoven er udlagt som kerneomr\xc3\xa5de for kronhjorte.\n_START_SECTION_\nPlanter\n_START_PARAGRAPH_\nPlantagen indeholder blandingsskov med n\xc3\xa5letr\xc3\xa6er i form af sitkagran, r\xc3\xb8dgran og douglasgran samt l\xc3\xb8vtr\xc3\xa6er som b\xc3\xb8g og eg. Der arbejdes p\xc3\xa5 at sikre en andel af l\xc3\xb8vtr\xc3\xa6er p\xc3\xa5 30\xc2\xa0%.\n_START_SECTION_\nRekreativ anvendelse\n_START_PARAGRAPH_\nPlantagen er ikke umiddelbart publikumsvenlig, idet der ikke findes anlagte vandrestier. Der findes en primitiv lejrplads i en nedlagt grav fra r\xc3\xa5stofudvinding. Der findes en indhegnet hundeskov i den nordvestlige del af plantagen.'